מוזיקה &amp; מדיה (באנגלית: Music &amp; Media) היה מגזין פאן-אירופאי לרדיו, מוזיקה ובידור. הוא פורסם לראשונה בשנת 1984 כ-"Eurotipsheet", אך בשנת 1986 שונה שמו למוזיקה &amp; מדיה ("Music &amp; Media"). הוא היה מבוסס במקור באמסטרדם, אך מאוחר יותר עבר ללונדון. המגזין התמקד במיוחד ברדיו, טלוויזיה, מוזיקה, מצעדים ותחומי בילוי נלווים כגון פסטיבלי מוזיקה ואירועים. מוזיקה &amp; מדיה נסגר באוגוסט 2003. מגזין מוזיקה &amp; מדיה היה מגזין בת של מגזין בילבורד.
מצעד שירי ה-R&amp;B/היפ-הופ מתחת להוט 100
הר ג'קסון
Lalisa
Lalisa (מעוצב: LALISA; בעברית: לאליסה) הוא אלבום הסינגל הראשון של זמרת הקיי-פופ התאילנדית ליסה. אלבום הסינגל יצא לאור ב-10 בספטמבר 2021, על ידי חברות התקליטים ואינטרסקופ רקורדס ו-YG אנטרטיינמנט. מתוך אלבום הסינגל יצא הסינגל המוביל "Lalisa".
רקע והפקה.
ב-2 ביוני 2020 הודיעה חברת התקליטים YG אנטרטיינמנט כי רוזה תוציא את אלבום הסינגל הראשון שלה בשנת 2020, לאחר שהוציאה כחלק מבלאקפינק את אלבום הבכורה שלה בשפה הקוריאנית, "The Album". ב-30 בדצמבר 2020, בריאיון עם "Osen", נחשף כי הצילומים לקליפ הבכורה שלה יחלו באמצע ינואר 2021. ב-25 בינואר 2021 הועלה לערוץ היוטיוב הרשמי של בלאקפינק טיזר בן 34 שניות ששמו "בקרוב בקרוב", אשר הציג את רוזה שרה שיר שטרם יצא לאור.
רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018. לאחר שרוזה וג'ני הוציאו את אלבומי הסינגל שלהן, הוחלט כי ליסה תהיה הבאה בתור וב-22 באוגוסט 2021 פרסמה ליסה פוסט רשמי אודות אלבום סינגל חדש שהיא הולכת להוציא. ב-27 באוגוסט נחשף שלסינגל המוביל מתוך אלבום הסינגל ייקראו "Lalisa", על שמה. אלבום הסינגל, "Lalisa", כלל גם את שיר הנושא מתוכו וגם את השיר "Money".
פולמוס שבת החתונה
פולמוס שבת החתונה התרחש בין השנים תצ"ה–תקי"ג בקהילת פיזה שבאיטליה, הפולמוס עסק בשאלה האם חתן העולה לתורה בשבת חתן וקורא את פסוקי "ואברהם זקן" נכלל בז' עולים או שצריך להוסיף עליה מיוחדת לחתן, בפולמוס נוצר קרע בין מספר רבנים, ונכתבו תשובות מרחבי העולם היהודי, אחד מהקונטרסים שנכתבו נשרף והושמד כליל.
הפולמוס.
מנהג בקהילות יהודיות רבות לקרא לחתן עליה מיוחדת – פסוקי ואברהם זקן, יש שנהגו לקרא מתוך סידור, אך בהרבה קהילות נהגו להוציא ספר תורה מיוחד לחתן, מנהג זה נזכר לראשונה בתשובות הגאונים בספר הערוך ובספרים רבים נוספים.
מעשה אירע בקהילת פיזה (בערך בשנת תצ"ה) אשר לכבוד עליה לתורה לחתן הביאו חזן מיוחד, בעת הקריאה העלו את החתן כחלק משבעה קרואים, החזן שתק ולא אמר דבר מפני שראה שהמרא דאתרא רבי אליעזר סופינו שתק, לאחר השבת שאל לרבי דוד (בן אברהם) מילדולה האם נהג כשורה, רדב"א ענה לו ששגו בדין ולשבעה קרואים צריכם לקרא רק מפרשת השבוע ועליהם ניתן להוסיף עליות למקרים מיוחדים דוגמת חתן וכו', רבי דוד ביקש את עזרת גיסו רבי רפאל מלדולה ואף הוא כתב תשובה בנושא, כששמע רבי אליעזר סופינו על תשובתו חלק על דבריו בחריפות ופסק שהדין עם הציבור.
לאחר שתשובות רדב"א ורבי רפאל מילדולה נדפסו בשו"ת מים רבים, רבי אליעזר כתב קונטרס ובו תגובות לדבריהם ושלחו להדפסה באמשטרדם, כנראה מפני דלותו של המחבר לקח להדפסה זמן רב, והיא נגמרה רק לאחר שלוש שנים, למשפחת מילדולה נודע על ההדפסה ובטרם הגיעו הקונט' לליוורנו הוחרמו הקונטרסים על ידי הבית דין על סמך פסקו של רבי אריה ליב לבנשטם, לאחר תקופה הקונטרסים נשרפו כליל.
הרב מרדכי הכהן במאמרו על הפולמוס כתב כך:
בתקופה הזאת מושכות הפולמוס עברו לרבי דוד בן רבי רפאל מילדולה, אשר השכיל בחכמתו לכתוב לחכמי דורו שיעמדו לצד אביו, ואכן קבל הסכמות לפסקו של אביו מכשלושים רבנים.
רבי דוד כתב אף הוא תשובה – לדבריו בצורה מושחזת וקנטרנית.
עוד לפני הדפסת דברי רבי דוד ושאר הרבנים, החליט רבי אליעזר לעלות לארץ, ולהתיישב בירושלים.
לפני שעזב את איטליה, , כך תיאר רבי דוד את סיום הפולמוס.
על אף שהפולמוס הסתיים רבי דוד ערך את תשובתו וכתבה בלשון מעודנת, והדפיסה יחד עם תשובות הרבנים בספרו שו"ת דברי דוד.
עד לתקופה האחרונה לא נודע שמו של החולק, ר"מ הכהן חשף את שמו במאמרו על הפולמוס, וזיהו עם רבי אליעזר סופינו זיהוי זה התגלה כוודאי עם הדפסת הקונטרס המקורי על ידי שמואל גליק.
הסיבות לפולמוס.
ויכוח הלכתי טהור לא יכול לגרום לשריפת ספרים ולחילופי מהלומות הדדיות, כמה סיבות אפשריות לפולמוס העלו במחקר.
מלחמת העצמאות של פרו
אתרוג (פרקטיקה)
אִתְרוּג (או אתרוגנות) הוא ביטוי ביקורתי כלפי אמצעי התקשורת אשר לכאורה נמנעים מלבקר פוליטיקאי המקדם את האג'נדה שלהם.
מקור הביטוי ומשמעותו.
את הביטוי טבע אמנון אברמוביץ', בקשר לאריאל שרון, שהיה באותה העת ראש ממשלת ישראל ונחקר בחשד למעשי שחיתות. שרון היה מובילה העיקרי של תוכנית ההתנתקות, ולהערכת אברמוביץ' היחיד שיכול להוציאה אל הפועל. בפברואר 2005, כחצי שנה לפני יישום התוכנית, אמר אברמוביץ' בכנס שעסק בה במכון ון ליר: "צריך לשמור על שרון כמו על אתרוג, לשומרו בקופסה אטומה, מרופד בספוגית, צמר גפן ונייר צלופן, לפחות עד תום ההתנתקות... לדעתי צריך לשמור עליו לא רק מפני הדגלים הפוליטיים, אלא גם מפני דגלים משפטיים. אתרוגיות עד סוף ספטמבר 2005, אחר-כך נשקול מחדש". בעקבות כך החלו אנשי ימין לכנות את שרון "האתרוג", כביקורת על היחס התקשורתי כלפיו. בעקבות שורה של פיגועי ירי באוקטובר 2005, אמר יו"ר סיעת האיחוד-הלאומי, ח"כ צבי הנדל: "אולי לכבוד סוכות האתרוג יתעשת ויילחם בטרור". אחרי ההתנתקות אמר פנחס ולרשטיין, ראש המועצה האזורית בנימין, כי "התקשורת שכחה את תפקידה ועשתה הכל כדי לשמור על האתרוג".
האמירה של אברמוביץ' עוררה ביקורת רבה - בין השאר מצד עמיתיו של אברמוביץ', ביניהם נחום ברנע. אברמוביץ' עצמו התייחס מספר פעמים לאותה אמירה. במאי 2005 כתב: "הטענה המתריסה, החצופה, הדמגוגית מכולן היא הטענה שאנחנו, העיתונאים, מחפים על מעשים עברייניים של שרון, פליליים ממש, והכל למען ההתנתקות.". ביולי 2005 כתב כי באמירתו התכוון שהפרשנים לא יציגו את שרון באור שלילי, אולם בטורי הידיעות "יש להתייחס אליו כמו אל חושחש".
בשל השימוש שעשה בה אברמוביץ' הפכה המילה "אִתרוּג" לביטוי שמתאר העלמת עין ממעשי שחיתות, כשהם מבוצעים על ידי מי שאמצעי תקשורת חפץ ביקרו ולהטיות פוליטיות בתקשורת בכלל. כך לדוגמה השתמש בנימין נתניהו בביטוי הזה ב-2021, כלפי ראש הממשלה נפתלי בנט: "ברור שהתקשורת היא השופר של הממשלה, ובנט הוא האתרוג של התקשורת". במקרה אחר, העיתונאי יואב יצחק הואשם באתרוג של נתניהו, לאחר שטען כי "בזכות מדיניותו של נתניהו והשפעתו על טראמפ הוא הפך לנכס אסטרטגי לישראל" וכי "מנדלבליט וניצן יאלצו לקחת זאת בחשבון בבואם להכריע בתיקים 1000 ו-2000". העיתונאית יפעת ארליך ייחסה לציונות הדתית איתרוג לבנימין נתניהו ביחס לכתבי האישום נגדו, אותו הגדירה כלא מוסרי. ראש המועצה האזורית שומרון יוסי דגן טען כי נתניהו מחפש אִתרוּג, לאור ביטול סיפוח בקעת הירדן. כתב העין השביעית אורן פרסיקו טען כי נתניהו זוכה לאיתרוג מערוץ 20 וישראל היום סביב פרשת 3000.
יצחק בן ישראל (בגדד)
בייג'ינג דאקס
בייג'ינג שוגאנג דאקס (בסינית מפושטת: 北京首钢鸭俱乐部篮球队) היא קבוצת כדורסל מהעיר בייג'ינג שבסין, המשחקת בליגת ה-CBA. מאז הצטרפותה ל-CBA, בשנת 1995, זכתה בייג'ינג בשלוש אליפויות – בעונות 2012, 2014 ו-2015.
היסטוריה.
הקבוצה הוקמה בשנת 1956 בשם "קבוצת הכדורסל של בייג'ינג", והתחרתה ב"ליגת ה-NBL" המקומית. בשנת 1988 קיבלה חסות מסחרית מחברת הפלדה שוגאנג, ומאז נקראת הקבוצה בשמה הנוכחי "בייג'ינג שוגאנג דאקס".
בשנת 1995 הצטרפו הדאקס לליגת ה-CBA, לקראת עונת הבכורה של הליגה. במהלך 16 עונותיה הראשונות בליגה העפילה בייג'ינג חמש פעמים למעמד חצי הגמר (בעונות 1996, 1998, 2001, 2003 ו-2006), אולם לא מעבר לכך. בתקופה זו בלט בקבוצה הסנטר הסיני-מונגולי מנגקה בטיר.
בעונת 2011/2012 הובילו את הקבוצה השחקנים האמריקאים סטפון מרבורי ורנדולף מוריס לזכייתה הראשונה באליפות ה-CBA, לאחר שגברה על גואנגדונג סאות'רן טייגרס (4–1) בסדרת הגמר. בעונות 2014 ו-2015 זכו הדאקס בשתי אליפויות נוספות, בעוד מוריס ומרבורי זוכים בתואר ה-MVP של סדרת הגמר, בהתאמה.
לאורך השנים שיחקו בקבוצה שחקנים אמריקאים רבים, מלבד מרבורי, אשר הצטיינו בעברם בליגת ה-NBA, בהם סטיב פרנסיס, דמיאן וילקינס, מרכוס ת'ורנטון, אפיי יודו, ג'ורדן מקריי וג'רמי לין.
מתיאס יאייסלה
מתיאס יאייסלה (בגרמנית: Matthias Jaissle; נולד ב-5 באפריל 1988 בנורטינגן שבגרמניה המערבית) הוא כדורגלן עבר גרמני ומאמן רד בול זלצבורג מהבונדסליגה האוסטרית בהווה.
קריירה כשחקן.
יאייסלה גדל במחלקת הנוער של שטוטגרט, ושיחק במשך שבע עונות לסירוגין בקבוצה הבוגרת של הופנהיים, בה ערך 60 הופעות ליגה, ובקבוצת המילואים של המועדון. הוא העפיל יחד עם המועדון לבונדסליגה השנייה בתום עונת , ולבונדסליגה בתום עונת .
קריירה כמאמן.
בשנת 2014 החל יאייסלה לאמן את הקבוצה עד גיל 17 של ר.ב. לייפציג, וב-3 באפריל 2017 מונה לעוזר המאמן בברונדבי מליגת העל הדנית. ב-1 ביוני 2019 הוא עזב את ברונדבי, ומספר שבועות לאחר מכן מונה למאמן רד בול זלצבורג עד גיל 18.
ב-4 בינואר 2021 מונה יאייסלה למאמן ליפרינג מהבונדסליגה האוסטרית השנייה, קבוצת המילואים של רד בול זלצבורג, וסיים עמה את העונה במקום השני.